Lav et referat af nedenstående tekst:

Tekst:
- Endelig sker der noget. Sådan lød det tidligere i dag fra Alex Betzer, som er nabo til Klochhuset i Hobro. TV2 Nord kunne nemlig fortælle, at Mariagerfjord Kommune tager sagen om Klochhuset op igen - og at der er en kommende køber. - Det er en befrielse, hvis det kan falde i orden, og at der kommer til at ske noget i sagen, siger Alex Betzer. Klochhuset skal rives ned Den kommende køber ønsker ikke at stå frem med sit navn. Men TV2 Nord har talt med ham om sagen. Han er en lokal mand, der længe har været træt af den måde, som Klochhuset ser ud på. Det er derfor hans intentioner at rive det ned, så snart det er muligt. - Det er vi mange, der vil glæde os over, siger Alex Betzer, der foruden at være nabo til Klochhuset også er formand for ejerforeningen Fjordblik.  Kommunen stepper op Efter TV2 Nord i sidste uge gik ind i sagen om Klochhuset, har Mariagerfjord Kommunes borgmester, Mogens Jespersen, sat forvaltningen til at kigge på bygningen igen. I dag kunne Mariagerfjord Kommune så fortælle, at de varsler et nyt påbud til Klochhusets ejer, Ove Rasmussen. - Nu kan vi se, at altanerne alligevel bliver brugt i smug, og det skal selvfølgelig ikke ske, når der er et forbud mod det, siger Jørgen Hammer Sørensen, der er udvalgsformand for Teknik og Miljø i Mariagerfjord Kommune. Varslingen bliver den samme, som den Mariagerfjord Kommune sendte ud i 2019. Dengang blev det ikke til mere end en varsling, da kommunen lukkede sagen ned igen, da bygningen på daværende tidspunkt var ved at blive solgt. Bygningen blev ikke solgt i 2019, men kommunen lukkede ikke sagen op igen og Ove Rasmussen fik derfor ikke et påbud, som ellers ville have betydet, at de farlige altaner og alle altanværn skulle pilles ned. Det var Mariagerfjord Kommune selv der i 2019 lavede et tilsyn, der konkluderede, at tilstanden var blevet markant forværret, og at der er risiko for nedstyrtning. TV2 Nord har forsøgt at få en kommentar fra Klochhusets ejer, Ove Rasmussen, men han vil ikke deltage i et interview på tv. Han fortæller dog i telefonen, at han først vil tage stilling til påbuddet, når det kommer, men at han er klar til at gå i dialog med Mariagerfjord Kommune. Debat satte skub i påbuddet Dog tror udvalgsformand Jørgen Hammer Sørensen ikke, at varslingen og det kommende påbud vil ændre noget, før huset sælges. - I og med der har været så stor offentlig debat omkring det hele, så sender vi varslingen ud igen, men jeg tænker ikke, det kommer til at betyde noget, siger han. Ny bygning på Klochhusets grund Den kommende køber fortæller til TV2 Nord, at han ikke har skrevet under på en købsaftale endnu. Han tror heller ikke,  at købet bliver lukket før om flere måneder, da Klochhusets grund er besværlig at bygge på, og at der er en del restriktioner, han skal overholde. Han er derfor nu i dialog med Mariagerfjord Kommune om, hvad der kan lade sig gøre. Han fortæller også, at han er følelsesmæssigt investeret i projektet, og at han derfor vil rive bygningen ned og bygge et nyt byggeri, der arkitektonisk passer ind i området, og som vil prøve at gøre alle naboer og borgere i Hobro tilfredse.

Referat:
Mariagerfjord Kommune varsler i denne uge et nyt påbud til Klochhusets ejer, Ove Rasmussen. Samtidig står en lokal køber på spil, som vil rive bygningen ned.